Nils Gustaf Dalén

Nilsas Gustavas Dalenas (, 1869 m. lapkričio 30 d. Stenstorpas, Vestergotlando lenas – 1937 m. gruodžio 9 d. Lidingas, prie Stokholmo) – švedų fizikas ir inžinierius, Nobelio fizikos premijos laureatas.

Biografija 

1896 m. baigė Chalmerso institutą (dab. Chalmerso technologijos universitetas) Geteborge. Nuo 1906 m. kompanijos „Svenska Karbid och Acetylene AB“ vyr. inžinierius, nuo 1909 m. „Svenska Aktiebolaget Gassaccumulator“ (AGA) direktorius. 1912 m. sprogus acetilenui apako, bet bendrovę valdė iki mirties.

Veikla 
Išrado melžimo ir pasterizavimo aparatus. Konstravo karšto oro turbinas, tobulino oro kompresorius ir siurblius. Išrado švyturio šviesos šaltinio uždegimo ir užgesinimo automatinius įrenginius – reguliatorius su dujų akumuliatoriais. Jo vardu išduota 100 išradimų patentų.

1912 m. jo veikla įvertinta Nobelio fizikos premija už automatinių ventilių, skirtų naudoti švyturių dujų akumuliatoriuose, išradimą.

Švedijos išradėjai
Nobelio fizikos premijos laureatai
Švedijos fizikai